Trečiojo Reicho vėliava

Nacistinės Vokietijos vėliava (), oficialiai Vokietijos Reicho vėliava – oficialus Trečiojo Reicho simbolis. Vėliava buvo raudonos spalvos su baltame apskritime esančia svastika. Iš pradžių buvo naudojama kaip nacių partijos (NSDAP) vėliava po jos įkūrimo. Po to, kai 1933 m. Adolfas Hitleris paskelbtas Vokietijos kancleriu, vėliava tapo viena iš dviejų oficialių valstybinių vėliavų (kita oficiali vėliava buvo Vokietijos imperijos).

1935 m. rugsėjo 15 d. nacių vėliava tapo vienintele nacionaline Vokietijos vėliava, praėjus metams po Reicho prezidento Pauliaus fon Hindenburgo mirties.

Istorija

Ištakos 

Atmetęs daugybę pasiūlymų ir spalvų, naujos vėliavos pasirinkimo procesą Hitleris apibūdino taip:

1933 m. sausio 30 d. Hitlerį paskyrus Vokietijos kancleriu, juodos, raudonos ir auksinės spalvos trispalvės buvo atsisakyta. Kovo 12 d. nutarimu buvo nustatytos dvi teisėtos nacionalinės vėliavos: vėl įvesta juodos, baltos ir raudonos spalvos imperinė trispalvė bei nacių partijos vėliava.

Simbolika 

Nacių vėliava paima spalvas iš imperijos trispalvės, o Hitleris rašė, kad jis „visada buvo už senų spalvų palikimą“, nes matė jas kaip „švenčiausią savo, kaip kario“ turtą, taip pat todėl, kad jos atitiko jo asmeninį skonį. Hitleris spalvoms pridėjo naujos simbolikos, sakydamas, kad „raudona išreiškė socialinę mintį, kuria grindžiamas judėjimas, balta – tautinę mintį“, o juoda svastika buvo „arijų rasės“ emblema ir „kūrybinio darbo idealas, kuris pats savaime yra ir visada bus antisemitiškas“.

Taip pat žiūrėti 
 Vokietijos vėliava

Šaltiniai 

Vokietijos atributika
Valstybinės vėliavos
Trečiasis reichas